***Με σχέδιο και προσήλωση, η Πειραιώς ολοκληρώνει το 2021***

***έναν από τους μεγαλύτερους τραπεζικούς μετασχηματισμούς στην Ευρώπη***

**Δέκα «επιτεύγματα» που αποδεικνύουν έμπρακτα το ηγετικό προφίλ της Πειραιώς**

1. **Αύξηση Μετοχικού Κεφαλαίου** – 1η Τράπεζα που πραγματοποίησε αύξηση μετοχικού κεφαλαίου μετά την κρίση στις αρχές του 2021, προσελκύοντας διεθνή κεφάλαια και ανοίγοντας τον δρόμο για την αναβάθμιση του κλάδου
2. **Έκδοση Ομολόγου Tier 2** – 1η έκδοση ομολόγου Tier 2 στην Ελλάδα, στα μέσα του 2019, μετά από πάνω από δέκα έτη
3. **Έκδοση Ομολόγου ΑT1** – 1η έκδοση ομολόγου Additional Tier 1 στην Ελλάδα, στα μέσα του 2021, μετά από πάνω από δέκα έτη
4. **Μείωση ΝΡΕ** – Μείωση NPE ύψους €19 δισ. τους τελευταίους 12 μήνες, πραγματοποιώντας τη μεγαλύτερη, στον κλάδο, χρήση εγγυήσεων μέσω του προγράμματος Ηρακλής
5. **Διαχείριση ΝΡΕ** – 1η τράπεζα στην Ελλάδα που προχώρησε σε στρατηγική συνεργασία με ανεξάρτητο διαχειριστή NPE στα μέσα του 2019
6. **Πώληση Πλατφόρμας Αποδοχής Καρτών** – 1η Τράπεζα στην Ελλάδα που συμφώνησε την απόσχιση και πώληση της πλατφόρμας αποδοχής καρτών, επιτυγχάνοντας υψηλό δείκτη αποτίμησης
7. **Συνθετική Τιτλοποίηση** – 1η Τράπεζα στην Ελλάδα που προχώρησε σε συνθετική τιτλοποίηση χαρτοφυλακίου εξυπηρετούμενων δανείων στις αρχές του 2021
8. **Αναπτυξιακά Προγράμματα** – Συνεργασίες ύψους €6 δισ. με αναπτυξιακά ταμεία και διεθνείς οργανισμούς, ο μεγαλύτερος διαχειριστής διαρθρωτικών πόρων της Ευρωπαϊκής Ένωσης στην Ελλάδα
9. **Λειτουργικά Έξοδα** – Πρώτη θέση στον ελληνικό τραπεζικό τομέα, με τη μεγαλύτερη μείωση κόστους περίπου 30% τα τελευταία 4 χρόνια
10. **Πρωτοπορία ESG** – Η μοναδική ελληνική τράπεζα που συμπεριλαμβάνεται στους "Europe’s 2021 Climate Leaders” των Financial Times, με το μεγαλύτερο χαρτοφυλάκιο πράσινων χρηματοδοτήσεων (συμπεριλαμβανομένων των ανανεώσιμων πηγών ενέργειας), 1η Τράπεζα στην Ελλάδα που πραγματοποίησε εταιρικές χρηματοδοτήσεις με κριτήρια ESG. Πρώτη Τράπεζα που εξέδωσε ESG ομόλογο και αμοιβαίο κεφάλαιο

**Κατά τους τελευταίους 6 μήνες, περίπου 80% του σχεδίου Sunrise έχει ήδη υλοποιηθεί**

1. Αύξηση μετοχικού κεφαλαίου ύψους €1,4 δισ. τον Απρίλιο 2021
2. Έκδοση ομολόγου Additional Tier 1 ύψους €0,6 δισ. τον Ιούνιο 2021
3. Δράσεις κεφαλαιακής ενίσχυσης ύψους €0,8 δισ.: (α) €0,4 δισ. κέρδη από χαρτοφυλάκιο κρατικών ομολόγων, (β) €0,1 δισ. από την πρώτη συνθετική τιτλοποίηση που υλοποιήθηκε το δεύτερο τρίμηνο, (γ) €0,3 δισ. από την απόσχιση και πώληση της πλατφόρμας αποδοχής καρτών, η οποία αναμένεται να ολοκληρωθεί το τρίτο τρίμηνο
4. Συναλλαγές NPE Phoenix-Vega ύψους €7 δισ. ολοκληρώθηκαν μέσω του προγράμματος «Ηρακλής» το δεύτερο τρίμηνο. Η διανομή σε είδος σε μετόχους της Πειραιώς του 65% των τίτλων μεσαίας και χαμηλής προεξοφλητικής προτεραιότητας αναμένεται να πραγματοποιηθεί στα μέσα Αυγούστου
5. Η συναλλαγή NPE Sunrise 1 ύψους €7 δισ. μέσω του προγράμματος «Ηρακλής» υπογράφηκε και ταξινομήθηκε ως διακρατούμενο στοιχείο προς πώληση το δεύτερο τρίμηνο. Η συναλλαγή ολοκληρώνεται σε χρόνο-ρεκόρ
6. Η συναλλαγή NPE Sunrise 2 ύψους €3 δισ. έλαβε πιστοληπτική διαβάθμιση, ενώ επίκειται η αίτηση για ένταξη στο πρόγραμμα «Ηρακλής»
7. €0,4 δισ. επαναλαμβανόμενο αποτέλεσμα προ φόρων το πρώτο εξάμηνο
8. Καθαρά έσοδα προμηθειών στα €101 εκατ. το δεύτερο τρίμηνο - το καλύτερο ιστορικά τρίμηνο της Πειραιώς
9. Εκταμιεύσεις δανείων ύψους €1,8 δισ. το δεύτερο τρίμηνο - το καλύτερο ιστορικά τρίμηνο της Πειραιώς
10. Οργανικό έξοδο προβλέψεων στo 1,1%, επί των δανείων μετά από προβλέψεις, ήδη στο επίπεδο της αντίστοιχης βραχυπρόθεσμης επιδίωξης του Ομίλου

**Οι ενέργειες του 2021 μετασχηματίζουν την Πειραιώς σε όλα τα επίπεδα**

* Μείωση NPEs κατά €13,5 δισ. το πρώτο εξάμηνο, με το δείκτη NPE στο 23% (μείωση στο μισό σε έξι μήνες). Σε τροχιά επίτευξης για μονοψήφιο δείκτη NPE
* Εκταμιεύσεις δανείων ύψους €3,4 δισ. το πρώτο εξάμηνο, σε τροχιά υπέρβασης του στόχου εκταμίευσης νέων δανείων ύψους €5,7 δισ. που έχει τεθεί για το έτος 2021
* Ισχυρή αύξηση των υπό διαχείριση κεφαλαίων πελατών κατά €2,2 δισ. το πρώτο εξάμηνο
* Αύξηση 18% σε ετήσια βάση στα επαναλαμβανόμενα κέρδη προ φόρων και προβλέψεων από βασικές τραπεζικές δραστηριότητες (έσοδα από τόκους και προμήθειες μείον λειτουργικά έξοδα) στα €505 εκατ.
* Λειτουργικά έξοδα σε επαναλαμβανόμενη βάση στα €444 εκατ., μειωμένα κατά 2% σε ετήσια βάση
* Δείκτης κόστους προς έσοδα (σε επαναλαμβανόμενη βάση) στο 41% το πρώτο εξάμηνο, έναντι 49% την ίδια περίοδο του 2020
* Κέρδη προ φόρων στα €358 εκατ. το πρώτο εξάμηνο 2021, διπλάσιο σε σύγκριση με την αντίστοιχη περίοδο του 2020
* Λαμβάνοντας υπόψη τις ζημίες από τη μείωση των NPEs, το καθαρό αποτέλεσμα διαμορφώθηκε σε -€2,5 δισ. το πρώτο εξάμηνο, σύμφωνα με τις εκτιμήσεις και το κεφαλαιακό πλάνο
* Συνολικός δείκτης κεφαλαιακής επάρκειας στο 16%, με δείκτη κεφαλαικής επάρκειας σε πλήρη εφαρμογή του εποπτικού πλαισίου της Βασιλείας ΙΙΙ στο 14%, proforma για την επίπτωση Sunrise 1 στο σταθμισμένο έναντι κινδύνων ενεργητικό

**Αποτελέσματα Άσκησης Προσομοίωσηςς Ακραίων Καταστάσεων (Stress Test) 2020 του Ενιαίου Εποπτικού Μηχανισμού (SSM) που καταδεικνύουν την ενίσχυση των θεμελιωδών μεγεθών της Τράπεζας**

* Η άσκηση προσομοίωσης ακραίων καταστάσεων που διεξήγαγε η Ευρωπαϊκή Κεντρική Τράπεζα, βασίσθηκε στα μεγέθη του Δεκ.20 και στην παραδοχή στατικού ισολογισμού
* Υπό το βασικό σενάριο, ο συνολικός δείκτης εποπτικών κεφαλαίων σε πλήρη εφαρμογή του εποπτικού πλαισίου της Βασιλείας ΙΙΙ διαμορφώθηκε στο 17,1%, ενώ ο δείκτης κεφαλαίων CET1 στο 15,0% στα τέλη του έτους 2023. Το βασικό σενάριο καταλήγει σε αύξηση των κεφαλαιακών δεικτών κατά περίπου 365 μονάδες βάσης έναντι του 2020
* Το δυσμενές σενάριο οδηγεί σε μείωση των κεφαλαιακών δεικτών κατά περίπου 480 μονάδες βάσης για την τριετή περίοδο. Η αντίστοιχη μείωση στην άσκηση που διενεργήθηκε το 2018 ήταν περίπου 770 μονάδες βάσης. Οι δείκτες κεφαλαίων σε πλήρη εφαρμογή του εποπτικού πλαισίου της Βασιλείας ΙΙΙ για το τέλος του έτους 2023 διαμορφώνονται σε 8,6% για τον συνολικό δείκτη κεφαλαίων και 6,5% για τον δείκτη CET1
* Λαμβάνοντας υπόψη την αύξηση μετοχικού κεφαλαίου του 2021, ο δείκτης CET1 με πλήρη ενσωμάτωση της Βασιλείας ΙΙΙ υπό το δυσμενές σενάριο για το 2023 ανέρχεται σε περίπου 10,0%, σύμφωνα με pro forma υπολογισμούς, σε ευθυγράμμιση με τον μέσο όρο του ευρωπαικού τραπεζικού κλάδου

**Δήλωση Διοίκησης**

*«Κατά το δεύτερο εξάμηνο 2021 aναμένεται ταχύτερη οικονομική ανάκαμψη, με περαιτέρω επιτάχυνση το 2022, κυρίως λόγω της ανόδου της εγχώριας ζήτησης και της έναρξης έργων στο πλαίσιο του εθνικού Σχεδίου Ανάκαμψης και Ανθεκτικότητας.*

*Σε αυτό το περιβάλλον, οι επιδόσεις της Πειραιώς παραμένουν ισχυρές χάρη στο εκτεταμένο πρόγραμμα μετασχηματισμού που υλοποιούμε. Η Τράπεζα Πειραιώς έχει ήδη χορηγήσει νέες χρηματοδοτήσεις ύψους €3,8 δισ. μέχρι το τέλος Ιουλίου, σε τροχιά υπέρβασης του στόχου εκταμίευσης νέων δανείων ύψους €5,7 δισ. για το 2021. Οι καταθέσεις πελατών και τα αμοιβαία κεφάλαια ενισχύθηκαν κατά €2,2 δισ. το πρώτο εξάμηνο του 2021.*

*Σε όλες τις δραστηριότητές μας, συνεχίσαμε να εστιάζουμε στην υποστήριξη των πελατών μας, στην αύξηση των εσόδων μας και στην αποτελεσματική διαχείριση των λειτουργικών εξόδων.* *Αυτή η πρόοδος οδήγησε σε επαναλαμβανόμενα κέρδη προ φόρων και προβλέψεων από βασικές τραπεζικές δραστηριότητες ύψους €0,5 δισ. το πρώτο εξάμηνο 2021 (+18% σε ετήσια βάση). Συμπεριλαμβάνοντας χρηματοοικονομικά και λοιπά έσοδα, τα κέρδη προ φόρων και προβλέψεων διαμορφώθηκαν σε €1,0 δισ.*

*Η πορεία μας μέχρι σήμερα υπερβαίνει τις αρχικές προσδοκίες. Τόσο η αύξηση μετοχικού κεφαλαίου ύψους €1,4 δισ., όσο και η έκδοση ομολόγου Additional Tier 1 ύψους €0,6 δισ., ολοκληρώθηκαν με επιτυχία κατά το δεύτερο τρίμηνο του έτους και αποτέλεσαν δύο σημαντικά ορόσημα.*

*Το σχέδιο μείωσης αποθέματος NPE είναι σε τροχιά επίτευξης με στόχο μονοψήφιο δείκτη NPE έως τις άρχες του 2022. Η μείωση NPE διαμορφώθηκε σε €13,5 δισ. το πρώτο εξάμηνο του έτους, ως αποτέλεσμα των συναλλαγών Phoenix, Vega και Sunrise 1 που υπάγονται στο πρόγραμμα «Ηρακλής», καθώς επίσης και των οργανικών ροών. Επιπλέον, η διανομή σε είδος στους μετόχους μας, των μετοχών που αντιστοιχούν στο 65% των τίτλων μεσαίας προεξοφλητικής προτεραιότητας των τιτλοποιήσεων NPE Phoenix και Vega, έχει προγραμματισθεί για τις επόμενες ημέρες.*

*Η κεφαλαιακή μας θέση είναι ισχυρή και το πρόσφατο αποτέλεσμα της προσομοίωσης ακραίων καταστάσεων του Ενιαίου Εποπτικού Μηχανισμού συνιστά μία περαιτέρω απόδειξη. Ο δείκτης επάρκειας βασικών ιδίων κεφαλαίων CET1 (σε πλήρη εφαρμογή του εποπτικού πλαισίου της Βασιλείας ΙΙΙ) υπό το δυσμενές σενάριο της άσκησης και λαμβάνοντας υπόψη την υλοποιηθείσα αύξηση μετοχικού κεφαλαίου, διαμορφώθηκε σε 10,0%, στο ίδιο επίπεδο με τον ευρωπαϊκό μέσο όρο.*

*Επιδιώκουμε πρόσθετα απτά αποτελέσματα. Προχωράμε στην υλοποίηση νέων στρατηγικών πρωτοβουλιών, με στόχο την αξιοποίηση νέων ευκαιριών, ειδικότερα μέσω της μόχλευσης των διαρθρωτικών πόρων του Ταμείου Ανάκαμψης, αυξάνοντας τα υπό διαχείριση περιουσιακά στοιχεία των πελατών μας, εισάγοντας νέες στρατηγικές διαχείρισης του χαρτοφυλακίου ακινήτων για την αξιοποίηση της αναμενόμενης ανοδικής τάσης, παράλληλα με τις επιχειρηματικές ευκαιρίες που εντοπίζονται στο ψηφιακό οικοσύστημα.*

*Παραμένουμε δεσμευμένοι στις επιδιώξεις μας για μονοψήφιο δείκτη NPE, υψηλό μονοψήφιο δείκτη απόδοσης επί των ενσώματων ιδίων κεφαλαίων και ισχυρή κεφαλαιακή επάρκεια, όπως έχουν επικοινωνηθεί στους μετόχους μας.* *Παράλληλα, ενισχύουμε το σχέδιο δράσης μας για τα θέματα ESG (Περιβάλλον, Κοινωνία, Διακυβέρνηση), με ένα νέο ετήσιο πλάνο ενεργειών, προς όφελος της ελληνικής οικονομίας και της κοινωνίας γενικότερα.»*

*Χρήστος Μεγάλου, Διευθύνων Σύμβουλος*

***Κύρια Σημεία Αποτελεσμάτων: Θετικές Τάσεις σε όλες τις Βασικές Γραμμές***

|  |  |
| --- | --- |
| *Ανθεκτικά καθαρά έσοδα από τόκους υποστηριζόμενα από περαιτέρω αύξηση του ενεργητικού* | Τα καθαρά έσοδα από τόκους ανήλθαν σε €772 εκατ. το 1ο 6μηνο 2021, ενισχυμένα κατά 6% ετησίως, λόγω του αυξημένου χαρτοφυλακίου ομολόγων και της αξιοποίησης του μηχανισμού TLTRO III. Τα καθαρά έσοδα από τόκους το 2ο 3μηνο 2021 ανήλθαν σε €407 εκατ., +11% ετησίως. Το χαμηλό κόστος χρηματοδότησης κατέστησε τη γραμμή εσόδων πιο ανθεκτική, αντισταθμίζοντας την ήπια πίεση στα επιτόκια. Το μειωμένο κόστος καταθέσεων συνέβαλε θετικά, ενώ παράλληλα η αύξηση των εξυπηρετούμενων δανείων που αναμένεται από την αξιοποίηση των πόρων του Ταμείου Ανθεκτικότητας και Αναδιάρθρωσης που αναμένεται να ξεκινήσει το 2ο 6μηνο 2021, θα παράγει πρόσθετα έσοδα από τόκους δανείων. Το καθαρό επιτοκιακό περιθώριο στα έντοκα στοιχεία ενεργητικού το 2ο 3μηνο 2021 διαμορφώθηκε στο 2,6% σε σύγκριση με το 2,5% το 1ο 3μηνο 2021. |
| *Σταθερά ανοδική πορεία προμηθειών* | Τα καθαρά έσοδα από προμήθειες το 2ο 3μηνο 2021 ανήλθαν σε €101 εκατ., +27% ετησίως, επίδοση που σηματοδοτεί το καλύτερο ιστορικά τρίμηνο για την Πειραιώς σε επαναλαμβανόμενη βάση. Βασικοί συντελεστές της προαναφερόμενης αύξησης ήταν τα αμοιβαία κεφάλαια, η κίνηση κεφαλαίων, οι πιστωτικές κάρτες και τα έσοδα από ασφαλιστιστικά προϊόντα, αλλά και οι νέες εκταμιεύσεις δανείων. Τα έσοδα προμηθειών ως ποσοστό του ενεργητικού διαμορφώθηκε σε 0,54% το 2ο τρίμηνο 2021, +12μ.β. σε τριμηνιαία βάση, με το σχέδιο μετασχηματισμού να συμβάλλει περαιτέρω στην παραγωγή εσόδων από προμήθειες. Τα καθαρά έσοδα από προμήθειες ανήλθαν στα €177 εκατ. το 1ο 6μηνο 2021, 17% υψηλότερα σε σχέση με την αντίστοιχη περίοδο του προηγούμενου έτους. |
| *Περαιτέρω μείωση λειτουργικών εξόδων -2% ετησίως σε επαναλαμβανόμενη βάση* | Τα επαναλαμβανόμενα λειτουργικά έξοδα το 1ο 6μηνο 2021 διαμορφώθηκαν σε €444 εκατ. -2% ετησίως. Αντίστοιχα, οι δαπάνες προσωπικού μειώθηκαν 9% ετησίως στα €96 εκατ., καθώς αποτυπώνεται η εξοικονόμηση από τις ενέργειες αναδιάρθρωσης του προσωπικού. Τα γενικά και διοικητικά έξοδα αυξήθηκαν το 1ο 6μηνο 2021 κατά 7% σε ετήσια βάση στα €195 εκατ., λόγω του υψηλότερου κόστους για έργα που συνδέονται με τον εταιρικό μετασχηματισμό και τη μείωση των μη εξυπηρετούμενων ανοιγμάτων. Ο δείκτης κόστους προς έσοδα σε επαναλαμβανόμενη βάση βελτιώθηκε στο 41% το 1ο 6μηνο 2021 έναντι 49% το ίδιο διάστημα πέρυσι, κυρίως λόγω της μείωσης των δαπανών προσωπικού και της αύξησης των τραπεζικών εσόδων. Περαιτέρω βελτίωση αναμένεται να σημειωθεί, καθώς είναι σε εξέλιξη το σχέδιο μετασχηματισμού και η συνεχιζόμενη ψηφιοποίηση δραστηριοτήτων της Τράπεζας. |
| *Έσοδα προ προβλέψεων που αντανακλούν τη δυναμική των τραπεζικών δραστηριοτήτων* | Τα κέρδη προ προβλέψεων (έσοδα από τόκους και προμήθειες μείον επαναλαμβανόμενα λειτουργικά έξοδα) ανήλθαν σε €505 εκατ. το 1ο 6μηνο 2021, 18% υψηλότερα σε ετήσια βάση. Η δυναμική της Τράπεζας αντανακλάται σε όλους τους τομείς και ανοίγει το δρόμο για την επίτευξη των στρατηγικών μας επιδιώξεων, σε ευθυγράμμιση με την εξομάλυνση της απομείωσης των δανείων. |
| *Οργανικό έξοδο προβλέψεων σημαντικά βελτιωμένο το 2ο 3μηνο 2021* | Το 2ο 3μηνο 2021 οι οργανικές προβλέψεις δανείων διαμορφώθηκαν σε €94 εκατ. από €132 εκατ. το αντίστοιχο τρίμηνο του 2020 λόγω της μεγάλης μείωσης των NPEs. Απομειώσεις ύψους €2,2 δισ. το 2ο 3μηνο 2021 σχετίζονται με τις ζημίες από τις συναλλαγές Phoenix, Vega και Sunrise 1 HAPS μεικτής λογιστικής αξίας €14 δισ. Το οργανικό έξοδο των προβλέψεων ως ποσοστό των δανείων μετά από προβλέψεις διαμορφώθηκε σε 1,1% το 2ο 3μηνο 2021. |
| *Προ φόρων και καθαρό αποτέλεσμα το 2ο 3μηνο 2021* | Το προ φόρων αποτέλεσμα το 2ο 3μηνο 2021 ανέρχεται σε ζημία €1.980 εκατ. ενώ το προ φόρων αποτέλεσμα σε επαναλαμβανόμενη βάση ανήλθε σε κέρδη €267 εκατ. Το καθαρό αποτέλεσμα του Ομίλου ανήλθε σε ζημία €2,0 δισ. το 2ο 3μηνο 2021, ενώ σε επαναλαμβανόμενη βάση, το αντίστοιχο αποτέλεσμα ήταν κερδοφόρο κατά €0,2 δισ. |

***Βασικά Στοιχεία Ισολογισμού: Ενίσχυση Πελατειακών Κεφαλαίων***

|  |  |
| --- | --- |
| *Αύξηση καταθέσεων +12% ετησίως με χαμηλότερο κόστος* | Οι καταθέσεις πελατών ανήλθαν σε €51,2 δισ. στο τέλος Ιουνίου 2021, αυξημένες κατά 12% σε ετήσια βάση, ξεπερνώντας το επίπεδο προ κρίσης. Το κόστος καταθέσεων συνέχισε να μειώνεται και διαμορφώθηκε στις 9μ.β. έναντι 10μ.β. το 1ο 3μηνο 2021 και 20μ.β. το 2ο 3μηνο 2020. |
| *Ισχυρό προφίλ ρευστότητας και χρηματοδότησης* | Η χρηματοδότηση από το Ευρωσύστημα διαμορφώθηκε σε €13,5 δισ. στο τέλος Ιουνίου 2021, αυξημένη σε σχέση με τα €11,0 δισ. τέλη Μαρτίου 2021, λόγω της αύξησης TLTRO III στη δημοπρασία του Ιουνίου. Ο Όμιλος Πειραιώς βελτίωσε περαιτέρω τον δείκτη κάλυψης ρευστότητας (LCR) στο επίπεδο του 210%. Το ισχυρό προφίλ ρευστότητας του Ομίλου αντικατοπτρίζεται στον δείκτη δανείων μετά από προβλέψεις προς καταθέσεις, ο οποίος βελτιώθηκε σε 65% στο τέλος Ιουνίου 2021. |
| *Αύξηση των εξυπηρετούμενων δανείων* | Τα δάνεια προ προβλέψεων και απομειώσεων ανήλθαν σε €36,6 δισ. έναντι €47,9 δισ. τέλη Μαρτίου 2021 λόγω της αποαναγνώρισης των περιμέτρων NPEs Phoenix και Vega. Παράλληλα, κατά τη διάρκεια του 2ου 3μήνου 2021 πραγματοποιήθηκε η κατηγοριοποίηση της περιμέτρου NPE Sunrise 1 ως διακρατούμενη προς πώληση. Τα δάνεια μετά από προβλέψεις του Ομίλου ανήλθαν σε €33,2 δισ. στις 30 Ιουνίου 2021. Οι εκταμιεύσεις νέων δανείων ανήλθαν σε €3,4 δισ. το 1ο 6μηνο 2021, αποτυπώνοντας την πιστωτική ζήτηση κυρίως από επιχειρήσεις (μεγάλες επιχειρήσεις, μεσαίες και μικρές επιχειρήσεις). |
| *Επιτάχυνση της μείωσης των ληξιπρόθεσμων δανείων (NPEs)* | Το απόθεμα των NPEs μειώθηκε στα €9 δισ. στο τέλος Ιουνίου 2021 έναντι €22,5 δισ. στο τέλος του 2020. Ο δείκτης NPE μειώθηκε σημαντικά στο 23% έναντι 45% στις 31 Δεκεμβρίου 2020, κυρίως λόγω της αποαναγνώρισης των περιμέτρων NPE Phoenix και Vega και της κατηγοριοποίησης ως διακρατούμενης προς πώληση της περιμέτρου NPE Sunrise 1, οι οποίες πραγματοποιήθηκαν το 2ο 3μηνο 2021, ύψους €13 δισ. Για το 2021, οι πωλήσεις NPE με υπαγωγή στο πρόγραμμα «Ηρακλής, αλλά και οι συναλλαγές NPE εκτός HAPS συνολικού ύψους €19 δισ. βρίσκονται σε τροχιά υλοποίησης, ενώ τα υπόλοιπα έργα αναμένονται να ολοκληρωθούν το αργότερο μέχρι τις αρχές του έτους 2022. |
| *Δείκτες κεφαλαιακής επάρκειας σε ικανοποιητικά επίπεδα* | Ο δείκτης κεφαλαιακής επάρκειας Common Equity Tier 1 (CET1) του Ομίλου στο τέλος Ιουνίου 2021 διαμορφώθηκε στο 11,6%, ενώ ο συνολικός δείκτης κεφαλαίων διαμορφώθηκε στο 15,8%, υψηλότερα από τις συνολικές κεφαλαιακές απαιτήσεις. Οι δείκτες υπολογίζονται pro-forma για την αναμενόμενη ελάφρυνση του σταθμισμένου έναντι κινδύνων ενεργητικού που θα ακολουθήσει την αποαναγνώριση της τιτλοποίησης NPE Sunrise 1, για την οποία οι ζημίες έχουν ήδη λογισικοποιηθεί πλήρως στο 2ο 3μηνο 2021. |

Για πληρέστερη αναφορά σχετικά με τα χρηματοοικονομικά στοιχεία και τους δείκτες του Ομίλου Πειραιώς, βλ. [Q2.2021 Financial Results](https://www.piraeusholdings.gr/el/investors/financials/financial-results-categories) και [Εξαμηνιαία Οικονομική Εκθεση](https://www.piraeusholdings.gr/en/investors/financials/financial-statements) η οποία αναμένεται να είναι διαθέσιμη στον ιστότοπο της Εταιρείας από τις 9 Αυγούστου 2021.

***Επιλεγμένα Στοιχεία Ομίλου Πειραιώς Financial Holdings***

|  |  |  |  |  |  |  |
| --- | --- | --- | --- | --- | --- | --- |
| Ενοποιημένα Στοιχεία (ποσά σε € εκατ.) |  |  |  |  |  |  |
| Επιλεγμένα Στοιχεία Ισολογισμού | 30.06.21 | 31.03.21 | Δ%  τριμηνιαίως | 30.06.21 | 30.06.20 | Δ%  ετησίως |
|  |  |  |  |  |  |  |
| Ενεργητικό | 75.038 | 72.114 | 4% | 75.038 | 64.382 | 17% |
| Καταθέσεις | 51.215 | 50.431 | 2% | 51.215 | 45.706 | 12% |
| Δάνεια μετά από Απομειώσεις και Προσαρμογές | 33.150 | 37.431 | -11% | 33.150 | 37.792 | -12% |
|  |  |  |  |  |  |  |
| Επιλεγμένα Αποτελέσματα | 2ο 3μ 2021 | 1ο 3μ 2021 | Δ%  τριμηνιαίως | 1ο 6μ 2021 | 1ο 6μ 2020 | Δ%  ετησίως |
|  |  |  |  |  |  |  |
| Καθαρά Έσοδα Τόκων | 407 | 366 | 11% | 772 | 727 | 6% |
| Καθαρά Έσοδα Προμηθειών | 101 | 76 | 33% | 177 | 151 | 17% |
| Αποτελέσματα Εμπορ. & Επενδ. Χαρ/κίου | 85 | 403 | n/m | 488 | 18 | n/m |
| Λοιπά Λειτουργικά Έσοδα & Μερίσματα | 13 | 14 | -6% | 27 | 25 | 10% |
|  |  |  |  |  |  |  |
| Σύνολο Λειτουργικών Εσόδων | 606 | 859 | -29% | 1,464 | 922 | 59% |
| - εξαιρουμένων εκτάκτων εσόδων 1 | 606 | 472 | 28% | 1,077 | 922 | 17% |
|  |  |  |  |  |  |  |
| Δαπάνες Προσωπικού | (136) | (97) | 41% | (233) | (212) | 10% |
| - εξαιρουμένων εκτάκτων εξόδων 1 | (96) | (97) | 0% | (193) | (212) | -9% |
| Γενικά Διοικητικά Έξοδα | (101) | (100) | 1% | (202) | (182) | 11% |
| - εξαιρουμένων εκτάκτων εξόδων 1 | (101) | (94) | 8% | (195) | (182) | 7% |
| Αποσβέσεις και Λοιπά Έξοδα | (28) | (28) | 1% | (56) | (58) | -4% |
| Σύνολο Λειτουργικών Εξόδων | (266) | (225) | 18% | (491) | (452) | 9% |
| - εξαιρουμένων εκτάκτων εξόδων 1 | (226) | (218) | 3% | (444) | (452) | -2% |
|  |  |  |  |  |  |  |
|  |  |  |  |  |  |  |
| Κέρδη Προ Φόρων & Προβλέψεων | 340 | 634 | -46% | 974 | 470 | n/m |
| - εξαιρουμένων εκτάκτων εξόδων | 380 | 253 | 50% | 633 | 470 | 35% |
|  |  |  |  |  |  |  |
| Έξοδο Προβλέψεων | (2.279) | (961) | n/m | (3.240) | (580) | n/m |
| - εκ των οποίων έκτακτες προβλέψεις 1 | (2.207) | (829) | n/m | (3.036) | (392) | n/m |
| Έσοδα Συμμετοχών σε Συγγενείς | (1) | (6) | n/m | (7) | (16) | n/m |
|  |  |  |  |  |  |  |
| Αποτελέσματα Προ Φόρων | (1.980) | (358) | n/m | (2.337) | (215) | n/m |
| - εξαιρουμένων εκτάκτων εξόδων 1 | 267 | 91 | n/m | 358 | 176 | n/m |
|  |  |  |  |  |  |  |
| Φόρος Εισοδήματος | (65) | (46) | 39% | (111) | 70 | n/m |
|  |  |  |  |  |  |  |
| Καθαρά Αποτελέσματα | (2.044) | (407) | n/m | (2.450) | (150) | n/m |
| Αποτελέσματα Μετόχων από Συνεχ. Δραστ/τες | (2.045) | (404) | n/m | (2.449) | (144) | n/m |
|  |  |  |  |  |  |  |
| Δικαιώματα Μειοψηφίας από Συνεχ. Δραστ/τες | 1 | (0) | n/m | 1 | (1) | n/m |
| Αποτελέσματα Διακοπτόμενων Δραστηριοτήτων | 1 | (3) | n/m | (2) | (5) | n/m |

1. Τα έκτακτα στοιχεία αναφέρονται (α) στο κέρδος από το χαρτοφυλάκιο κρατικών χρεογράφων ύψους €387 εκατ. το 1ο τρίμηνο 2021 στα χρηματοοικονομικά έσοδα, (β) στο κόστος προγράμματος αποχώρησης €40 εκατ. το 2ο τρίμηνο 2021 στις δαπάνες προσωπικού, (γ) σε μη επαναλαμβανόμενα έξοδα €7εκατ. στα γενικά διοικητικά έξοδα το 1ο τρίμηνο 2021, (δ) στη μη επαναλαμβανόμενη απομείωση δανείων και άλλων περιουσιακών στοιχείων για δάνεια / χαρτοφυλάκια που επηρεάσθηκαν από το COVID-19 το 2020 και απομείωση στο πλαίσιο του πλάνου μείωσης NPEs το 2021 ως εξής: συνολικό ποσό €329 εκατ. το 1ο εξάμηνο 2020, €829 εκατ. το 1ο τρίμηνο 2021 και €2.207 εκατ. το 2ο τρίμηνο 2021.

Σημείωση: n/m αναφέρεται ως μη αντιπροσωπευτική μεταβολή

***ΓΛΩΣΣΑΡΙ / ΕΝΑΛΛΑΚΤΙΚOI ΔΕΙΚΤΕΣ ΜΕΤΡΗΣΗΣ ΑΠΟΔΟΣΗΣ (ΕΔΜΑ)***

| **#** | **Δείκτες Μέτρησης Απόδοσης** | **Επεξήγηση** |
| --- | --- | --- |
| 1 | **Συνολικό Προσαρμοσμένο Ενεργητικό** | Σύνολο ενεργητικού εξαιρουμένων 1) €1,7 δισ. στις 31 Δεκεμβρίου 2019 των διακοπτόμενων δραστηριοτήτων και εποχικού δανείου ΟΠΕΚΕΠΕ 2) €1,6 δισ. των διακοπτόμενων δραστηριοτήτων και εποχικού δανείου ΟΠΕΚΕΠΕ στις 31 Δεκεμβρίου 2020 3) 0,1 δισ. των διακοπτόμενων δραστηριοτήτων στις 31 Μαρτίου 2021 και 30 Ιουνίου 2021 |
| 2 | **Έσοδα από Βασικές Τραπεζικές Δραστηριότητες (Έσοδα από τόκους και προμήθειες)** | Έντοκα έσοδα συν (+) έσοδα από προμήθειες |
| 3 | **Επίπτωση του COVID-19** | Η επίπτωση του COVID-19 περιλαμβάνει αναμενόμενες ζημίες απομείωσης δανείων και άλλων στοιχείων ενεργητικού ώστε να αντικατοπτρίζουν τις επιδεινούμενες οικονομικές προοπτικές ως αποτέλεσμα του COVID-19 |
| 4 | **Απομειώσεις ή Προβλέψεις** | Αναμενόμενες ζημίες απομείωσης δανείων και απαιτήσεων κατά πελατών στο αποσβέσιμο κόστος συν (+) Ζημίες απομείωσης λοιπών στοιχείων ενεργητικού συν (+) Ζημίες απομειώσεων χρηματοοικονομικών μέσων στην εύλογη αξία μέσω λοιπών συνολικών εσόδων συν (+) Απομείωση αξίας θυγατρικών και συγγενών εταιρειών συν (+) Απομείωση αξίας ενσώματων παγίων και άυλων στοιχείων ενεργητικού συν (+) Λοιπές ζημίες απομειώσεων |
| 5 | **Απομειώσεις (Έξοδο προβλέψεων) Δανείων** | Αναμενόμενες ζημίες απομείωσης δανείων και απαιτήσεων κατά πελατών στο αποσβέσιμο κόστος |
| 6 | **Απομειώσεις (Έξοδο προβλέψεων) Δανείων προς Δάνεια μετά από Προβλέψεις** | Αναμενόμενες ζημίες απομείωσης δανείων και απαιτήσεων κατά πελατών στο αποσβέσιμο κόστοςπου σχετίζονται με την αντίστοιχη περίοδο σε ετησιοποιημένη βάση - εξαιρουμένης της επίπτωσης του COVID-19 και άλλων απομειώσεων σχετιζόμενων με το νέο σχέδιο μείωσης αποθέματος NPEs - προς (/) Δάνεια μετά από προβλέψεις |
| 7 | **Αποτέλεσμα προ φόρων και προβλέψεων** | Κέρδη προ προβλέψεων, απομειώσεων και φόρου εισοδήματος |
| 8 | **Αποτέλεσμα προ φόρων και προβλέψεων σε επαναλαμβανόμενη βάση** | Κέρδη προ προβλέψεων, απομειώσεων και φόρου εισοδήματος , εξαιρουμένων εφάπαξ στοιχείων σύμφωνα με τα στοιχεία #33 |
| 9 | **Αποτέλεσμα (κέρδη) προ φόρων** | Κέρδη / ζημία προ φόρου εισοδήματος |
| 10 | **Αποτέλεσμα (κέρδη) προ φόρων σε επαναλαμβανόμενη βάση** | Κέρδη / ζημία προ φόρου εισοδήματος, εξαιρουμένων εφάπαξ στοιχείων σύμφωνα με τα στοιχεία #33 |
| 11 | **Βασικά τραπεζικά έσοδα μείον  Επαναλαμβανόμενα Λειτουργικά Έξοδα** | Καθαρά έσοδα τόκων συν (+) καθαρά έσοδα προμηθειών μείον (-) λειτουργικά έξοδα εξαιρουμένων των μη επαναλαμβανόμενων στοιχείων σύμφωνα με το στοιχείο #33 |
| 12 | **Δάνεια προ Προβλέψεων** | Δάνεια και απαιτήσεις κατά πελατών στο αποσβέσιμο κόστος προ αναμενόμενων πιστωτικών ζημιών |
| 13 | **Δάνεια μετά από Προβλέψεις** | Δάνεια μετά από προβλέψεις στο αποσβέσιμο κόστος |
| 14 | **Δείκτης δανείων προς καταθέσεις** | Δάνεια μετά από προβλέψεις προς (/) Καταθέσεις |
| 15 | **Δείκτης Κάλυψης ΜΕΑ από αναμενόμενες πιστωτικές ζημίες (σωρευτικές προβλέψεις)** | Αναμενόμενες πιστωτικές ζημιές προς (/) ΜΕΑ |
| 16 | **Δείκτης κάλυψης ρευστότητας (LCR)** | Ο δείκτης κάλυψης ρευστότητας είναι το ποσό του επαρκούς αποθέματος ασφαλείας ρευστότητας ώστε μια τράπεζα να επιβιώσει από ένα σημαντικό σενάριο ακραίων καταστάσεων που διαρκεί έναν μήνα |
| 17 | **Δείκτης κόστους προς έσοδα (Επαναλαμβανόμενος)** | Σύνολο λειτουργικών εξόδων πριν από προβλέψεις προς (/) Συνολικά καθαρά έσοδα, εξαιρουμένων των εφάπαξ στοιχείων που σχετίζονται με την αντίστοιχη περίοδο και σε συγκρίσιμη βάση, σύμφωνα με το στοιχείο #33 |
| 18 | **Δείκτης ΜΕΑ** | Μη εξυπηρετούμενα ανοίγματα προς (/) Δάνεια προ προβλέψεων |
| 19 | **Ενσώματα Ίδια Κεφάλαια** | Συνολικά ίδια κεφάλαια μείον την ονομαστική αξία των CoCo μείον τα άυλα περιουσιακά στοιχεία. Μετά το 2020 και τη μετατροπή των CoCo, τα άυλα περιουσιακά στοιχεία και το ΑΤ1 εξαιρούνται από την ενσώματη λογιστική αξία. |
| 20 | **Έντοκα περιουσιακά στοιχεία ενεργητικού** | Σύνολο ενεργητικού εξαιρουμένων των ιδίων κεφαλαίων και στοιχείων αμοιβαίων κεφαλαίων, συμμετοχών, υπεραξίας και άυλων περιουσιακών στοιχείων, παγίων περιουσιακών στοιχείων, αναβαλλόμενων φορολογικών απαιτήσεων και διακοπεισών δραστηριοτήτων |
| 21 | **Εξυπηρετούμενα Δάνεια** | Δάνεια προ προβλέψεων μείον (-) ΜΕΑ |
| 22 | **Έσοδα (κέρδη) προ προβλέψεων σε επαναλαμβανόμενη βάση** | Αποτελέσματα προ προβλέψεων, απομειώσεων και φόρου εισοδήματος, εξαιρουμένων των έκτακτων στοιχείων που σχετίζονται με την αντίστοιχη περίοδο, σύμφωνα με το στοιχείο #33 |
| 23 | **Καθαρό περιθώριο επιτοκίου (NIM)** | Καθαρά έσοδα τόκων σε ετησιοποιημένη βάση προς (/) Προσαρμοσμένο ενεργητικό χρήσης |
| 24 | **Καθαρά έσοδα** | Σύνολο καθαρών εσόδων |
| 25 | **Περιθώριο καθαρών εσόδων από προμήθειες ή Καθαρά έσοδα προμηθειών προς ενεργητικό** | Καθαρά έσοδα προμηθειών προς (/) Προσαρμοσμένο ενεργητικό χρήσης |
| 26 | **Καθαρό κέρδος** | Κέρδη/(Ζημίες) από συνεχιζόμενες δραστηριότητες αναλογούντα στους μετόχους της Τράπεζας |
| 27 | **Καταθέσεις ή Καταθέσεις Πελατών** | Υποχρεώσεις προς πελάτες |
| 28 | **Καταθέσεις Ιδιωτικού Τομέα** | Καταθέσεις πελατών εξαιρουμένων των καταθέσεων του Ελληνικού Δημοσίου στην Τράπεζα Πειραιώς |
| 29 | **Λειτουργικά Έξοδα (κόστος)** | Σύνολο λειτουργικών εξόδων πριν από τις προβλέψεις |
| 30 | **Λειτουργικά Έξοδα (Επαναλαμβανόμενα)** | Λειτουργικά έξοδα εξαιρουμένων των εφάπαξ στοιχείων σύμφωνα με το στοιχείο #33 |
| 31 | **Mεσοπρόθεσμη απόδοση ενσώματων ιδίων κεφαλαίων (RoTE)** | Αποτέλεσμα (κέρδη) πρό φόρων περιόδου σε ετησιοποιημένη βάση προς (/) Ενσώματα ίδια κεφάλαια |
| 32 | **Μη Εξυπηρετούμενα Ανοίγματα (NPE)** | Πιστοδοτικά ανοίγματα εντός ισολογισμού προ προβλέψεων, τα οποία: (α) έχουν καθυστέρηση άνω των 90 ημερών (β) έχουν υποστεί απομείωση ή ο οφειλέτης κρίνεται απίθανο να αποπληρώσει τις υποχρεώσεις (UTP) του πλήρως χωρίς τη ρευστοποίηση καλυμμάτων, ανεξάρτητα από την ύπαρξη ποσού σε καθυστέρηση ή του αριθμού των ημερών καθυστέρησης (γ) έχουν υποστεί ρύθμιση και δεν έχει εκπνεύσει η περίοδος παρακολούθησης κατά τις προδιαγραφές της Ευρωπαϊκής Τραπεζικής Αρχής (δ) έχουν επιμόλυνση από τα (α) ποσά, κατά τις προδιαγραφές της Ευρωπαϊκής Τραπεζικής Αρχής ή UTP. |
| 33 | **Μη επαναλαμβανόμενα  (εφάπαξ) στοιχεία αποτελεσμάτων** | Τα μη επαναλαμβανόμενα στοιχεία για το 1ο τρίμηνο 2021 περιλαμβάνουν €829 εκατ. έξοδο προβλέψεων συνδεδεμένο κυρίως με σενάριο πώλησης του 50% των τιτλοποιήσεων Phoneix/Vega, €221 εκατ. κέρδη από κρατικά ομόλογα στο εμπορικό χαρτοφυλάκιο, €7 εκατ έκτακτα έξοδα διοίκησης. Τα μη επαναλαμβανόμενα στοιχεία για το 2ο τρίμηνο του 2001 περιλαμβάνουν έξοδα προγράμματος εθελουσίας αποχώρησης €40 εκατ.σε δαπάνες προσωπικού, €2.207 εκατ. έκτακτες απομειώσεις σε δάνεια και άλλα περιουσιακά στοιχεία που σχετίζονται με το Phoenix & Vega το εναπομείναν 50% σεναρίου πώλησης και Sunrise 1 100% σενάριο πώλησης. Το 1ο τρίμηνο 2021 και το 4ο τρίμηνο του 2020 περιλαμβάνουν €329 εκατ και €277 εκατ έξοδο απομειώσεων συμπεριλαμβανομένης της επίπτωσης λόγω Covid-19 και και άλλων απομειώσεων σχετιζόμενων με το σχέδιο μείωσης αποθέματος NPEs. Το 4ο τρίμηνο 2020 περιλαμβάνει €147εκατ. δαπάνες VES |
| 34 | **Σωρευμένες Προβλέψεις** | Αναμενόμενες πιστωτικές ζημίες |

***Δήλωση Αποποίησης Ευθύνης***

Η παρούσα ανακοίνωση έχει συνταχθεί αποκλειστικά για ενημερωτικούς σκοπούς. Οποιεσδήποτε προβλέψεις ή άλλες εκτιμήσεις στην παρούσα ανακοίνωση, συμπεριλαμβανομένων εκτιμήσεων αναφορικά με την απόδοση και την επίδοσή μας και παρατηρήσεων αναφορικά με τους στόχους και τη στρατηγική μας ή τα αποτελέσματα των δραστηριοτήτων και επιχειρήσεών μας, υπερισχύουν τυχόν προηγούμενων σχετικών προβλέψεων ή άλλων εκτιμήσεων και αποτελούν δηλώσεις για μελλοντικές εκτιμήσεις βασισμένες σε υποθέσεις και πεποιθήσεις, σε συνάρτηση με πληροφόρηση που είναι διαθέσιμη προς το παρόν στην Τράπεζα, η οποία μπορεί να μην είναι η ορθή. Αυτές οι υποθέσεις και πεποιθήσεις μπορεί να επηρεάζονται από παράγοντες που βρίσκονται εντός ή εκτός του ελέγχου μας και τα πραγματικά αποτελέσματα μπορεί να αποκλίνουν σημαντικά από οποιεσδήποτε εκτιμήσεις και προβλέψεις. Παράγοντες που επηρεάζουν τα πραγματικά αποτελέσματα περιλαμβάνουν, μεταξύ άλλων, διακυμάνσεις των επιτοκίων και των χρηματιστηριακών δεικτών, τις επιπτώσεις του ανταγωνισμού στους τομείς στους οποίους δραστηριοποιούμαστε και τις αλλαγές στις οικονομικές συνθήκες και στο κανονιστικό πλαίσιο.

Αυτό το δελτίο τύπου δεν αποτελεί προσφορά αγοράς ή πώλησης ή διαμεσολάβηση προσφοράς για αγορά ή πώληση οποιουδήποτε χρεογράφου ή μέσου ή για συμμετοχή σε οποιαδήποτε επενδυτική στρατηγική. Κανένα μέρος αυτού του δελτίου τύπου δεν μπορεί να θεωρηθεί ως επενδυτική συμβουλή ή σύσταση για πραγματοποίηση οποιασδήποτε συναλλαγής. Δεν παρέχεται καμία δήλωση ή εγγύηση σχετικά με την ακρίβεια ή την πληρότητα των πληροφοριών που περιέχονται σε αυτό το δελτίο τύπου και κανένας ισχυρισμός δεν γίνεται ότι οποιαδήποτε μελλοντική προσφορά για συναλλαγή οποιωνδήποτε χρεογράφων θα συμμορφώνεται με τυχόν όρους που πιθανόν να περιλαμβάνονται στο παρόν. Πριν από οποιαδήποτε συναλλαγή, οι επενδυτές θα πρέπει να προσδιορίσουν τους οικονομικούς κινδύνους και τα οφέλη, καθώς και τις νομικές, φορολογικές και λογιστικές συνέπειες, καθώς και την ικανότητά τους να αναλάβουν τέτοιους κινδύνους, χωρίς να βασίζονται στις πληροφορίες που περιέχονται στο παρόν δελτίο τύπου.

**Ενημέρωση Επενδυτών**

Αμερικής 4, 105 64 Αθήνα

Τηλ. : (+30 ) 210 3335818

Bloomberg: TPEIR GA | Reuters: BOPr.AT

ISIN: GRS014003024

investor\_relations@piraeusholdings.gr

www.piraeusholdings.gr